Centar za aktivne starije građane
U jednom malom mestu u Virdžiniji, stariji gradjani su razvili program koji im omogućava da ostanu aktivni 
Četiri vrste časova plesa ponudjeni su starijim sugradjanima u naseljima Burk i Zapadni Springfild u okrugu Ferfaks u Virdžiniji. Jednonedeljni program je popularan medju starijim stanovnicima, sa više od 60 učesnika na svakom času. To je samo jedna od aktivnosti koja nije bila dostupna u njenom kraju do pre dve godine kada je Korason Foli zamolila zvaničnike okruga da pokrenu lokalni centar za starije sugradjane. Tako je stvoren Burk Zapadni Springfild „Centar bez zidova za starije“. Koristeći prostore koje su ustupile crkve, škole, biblioteke i firme, virtuelni centar nudi više programa i aktivnosti kao što su joga, Tai Či, klub čitalaca i časovi kompjutera. Suma od 5 dolara koju učesnici plaćaju za svaki čas tokom osam nedelja namenjena je instruktorima. Anet Devito kaže da se uvek trudi da nauči nove stvari. Širli Dibartolo kaže da ona i njen suprug uživaju u plesanju i da se trude da ne propuste ni jedan čas. Džon Kuk, koji je član nadzornog odbora okruga kaže da je „Centar bez zidova“ odličan primer šta može da napravi javno-privatno partnerstvo što okružna vlast, sama po sebi, ne može da uradi. Dobra volja starijih sugradjana i kreativno partnerstvo primećeni su. Grupa Burk Zapadni Springfild „Centar bez zidova za starije gradjane“, primila je 2010. godine nagradu za angažovanost od američke Agencije za zaštitu okoline, a ove godine i nagradu Nacionalnog udruženja američkih okruga. Foli takodje kaže da starije osobe koje ostanu fizički aktivne mogu da pomognu da se cela zemlja izbori sa krizom zdravstvene zaštite, dok one same uživaju u svojim aktivnostima.